Peteĩógape onaséramo ojoisýire siéte kuimba'e ojoyke'y ndaje, ndaha'éi mba'e porã. Pe sieteha peguágui oikose Luisõ. Ha ani haguãoiko chugui ndaje, onase rehe voi isy ha itúva omongaraika va'erãchupe siéte tupaópe ha ohupika va'erãTendota guasúpe. Upéicharamo añoite ojesalva. Katu noñepenáiramo hese ha okakuaa upéicha, ãga oguahé vove chupe la itiénpo, peteĩka'arúpente okañýma. Oho mombyry porã, mavave oiko'ỹhápe, ha upépe oñemboipaite. Uperire oñemoĩijuru tie'ỹ, oikarãi yvy ha iñe'ẽumía oñekambiapaitéma. Ojapajerei kapi'ipépe heta vése ha upegui opu'ãvo la hesa hendýma, ipyapẽumíva ipukupaite ha haguepaite opárupi. Opu'ãvo upégui, mavavéma ndoikuaavei chupe. Oikóma chugui peteĩjagua hũguasu, akãhy'akua, akãrague avovi; ijuru ryjuipa ha ikũsẽmba ohóvo, mba'e ne jerépe. Oĩramo vesíno oñugueitĩva hendive, hesa yképente voi omaña hese. Jagua umía oguahupa hese, ha osegi sãmbuku chupe hikuái, huguái hakambykuápe joaite. Upeva ndaje oho oguahẽsementériope ha oñemoĩojo'o umi omano ramóva oñeñotỹha. Omboja'opa ndaje la tetekue ha oñembyapajeréi hi'ári are porã, ha upéi ohokuevo ogueraha michĩmi ho'u haguã.